**Johan Vahter** (sündinud 19. novembril 1995) on eesti võrkpallur. 

Ta kuulub 2015. aastast Eesti võrkpallikoondisse ning hooajast 2022/23 mängib ta Eesti meistriliiga klubis Selver/Taltech.

Sportlaskarjäär
---------------

### Koondis

#### Noortekoondis

Aastatel 2010–2014 kuulus Johan Eesti noormeestekoondisse (sündinud 1995 ja hiljem), kelle treeneriteks olid Toomas Jasmin ja Marko Mett. Koondisega osaleti omavanuste EM-valikturniiridel, kuid finaalturniirile pääsu ei tagatud. Johan mängis noortekoondises ka nurgaründaja positsioonil.

#### Eesti võrkpallikoondis

2015. aastal kaasati Johan Vahter esmakordselt Eesti võrkpallikoondise juurde ning kuulus koondise nimekirja samal aastal ka Euroopa Liiga mängudel. Peale seda jäi tal koondise tegevuses mõni aasta vahele ning järgmisel korral oli ta Eesti võrkpallikoondisse kaasatud 2018. aastal, kui A-koondise juurde kutsuti ka B-koondis. Euroopa Liigas on ta esindanud Eestit kolmel korral (2015, 2021 ja 2022). Euroopa meistrivõistluste finaalturniiril pole ta koondisse mahtunud.

### Klubivõrkpall

Vahter liitus hooajal 2013/14 Selver Tallinnaga ning mängis klubis kolm järjestikust hooaega. Klubi osales kohalikel võistlustel, Schenker Liigas ja esimesel kahel hooajal ka CEV Cupil ja CEV Challenge Cupil. CEV Cupil eelringidest edasi ei saadud ning CEV Challenge Cupil jõuti esimesel aastal 1/8 finaali ja teisel aastal 1/16 finaali. Esimesel hooajal (2013/14) suudeti võita Schenker Liiga; Eesti meistrivõistlustel jäädi teiseks. Teisel hooajal (2014/15) lisandus medalikappi hõbemedal Schenker Liigast ning kolmandal hooajal (2015/16) võideti Eesti meistrivõistlused.

2016. aasta suvel suundus Vahter kohustuslikus korras Eesti kaitseväkke ning mängis hooajal 2016/17 Järvamaa võrkpalliklubis. Kui üldiselt on ta olnud libero, siis selles klubis tuli aeg-ajalt ka teistel positsioonidel mängida.

Hooajaks 2017/18 liitus Vahter värskelt Balti liigaga liitunud Saaremaa võrkpalliklubiga, kus ta mängis kõik klubi neli tegevat hooaega. Esimene hooaeg (2017/18) suudeti võita kõik sarjad, kus osaleti (Eesti karika- ja meistrivõistlused ning Credit24 Meistriliiga). Vahter valiti ka Balti liiga veebruari parimaks mängijaks. Teisel hooajal (2018/19) võideti taas Eesti karikavõistlused; Credit24 Meistriliigas saadi teine ja Eesti meistrivõistlustel kolmas koht. Samuti osaleti CEV Challenge Cupil, kus jõuti 1/16 finaali. Esimesel kahel hooajal oli Vahter klubi põhilibero, kuid kolmandaks hooajaks (2019/20) liitus klubiga Alari Saar, kellega Johan järgmised kaks hooaega mänguaega jagas. Klubi sai Eesti karikavõistlustel teise koha ning jõudis CEV Challenge Cupis 1/4 finaali. Kohalik võrkpallihooaeg katkestati kevadel koroonapandeemia tõttu. Neljandal hooajal (2020/21) osaleti taas CEV Challenge Cupil, kus jõuti 1/8 finaali; nii Eesti meistrivõistlustel kui Credit24 Meistriliigas saadi teine koht.

Hooajaks 2021/22 sõlmis Vahter esimese välislepingu siirdudes Prantsusmaa esiliigaklubisse Frejus Var Volley, kus oli peatreeneriks Eesti võrkpallikoondise abitreener Loic Geiler. Klubi osales Prantsusmaa karikavõistlustel, kus esimesest ringist edasi ei jõutud. Prantsusmaa esiliigas jõuti küll *play-offi*, kuid seal veerandfinaalist kaugemale ei jõutud.

Hooajaks 2022/23 naasis Vahter Eestisse ning liitus Selver/TalTechiga. Klubi sai Eesti karikavõistlustel teise koha ja tuli Eesti meistriks. Meeskonna teiseks liberoks oli Alari Saar, kellega aeg-ajalt tuli jagada mänguaega. Johan valiti ka Eesti meistrivõistluste sümboolsesse koosseisu.

Saavutused
----------

**Balti liiga**

* 2013/14  Selver Tallinnaga
* 2014/15  Selver Tallinnaga
* 2017/18  Saaremaa võrkpalliklubiga
* 2018/19  Saaremaa võrkpalliklubiga
* 2020/21  Saaremaa võrkpalliklubiga
* 2023/24  Selver/TalTechiga

**Eesti meistrivõistlused**

* 2013/14  Selver Tallinnaga
* 2015/16  Selver Tallinnaga
* 2017/18  Saaremaa võrkpalliklubiga
* 2018/19  Saaremaa võrkpalliklubiga
* 2020/21  Saaremaa võrkpalliklubiga
* 2022/23  Selver/TalTechiga
* 2023/24  Selver/TalTechiga

**Eesti karikavõistlused**

* 2017/18  Saaremaa võrkpalliklubiga
* 2018/19  Saaremaa võrkpalliklubiga
* 2019/20  Saaremaa võrkpalliklubiga
* 2022/23  Selver/TalTechiga
* 2023/24  Selver/TalTechiga

**Individuaalsed**

* 2020/21 Balti liiga parim libero
* 2022/23 Eesti meistrivõistluste parim libero

Viited
------

1. ↑   Selgus Eesti võrkpallikoondis Euroopa liiga mängudeks ERR Sport arhiiv, 29.06.2015.
2. ↑   Täna tutvustame meie võistkonna kahte kaitse tugitala... TalTech Volleyball Instagram, 22.09.2022.
3. ↑   Poisid 95 Eesti Võrkpalli Liidu arhiiv. Vaadatud 04.01.2023.
4. ↑   Euroopa liiga mängudeks valmistumisel hoitakse pidevalt töös 14-16 võrkpallurit ERR Sport arhiiv, 15.06.2015.
5. ↑   Selgusid võrkpallikoondise kandidaadid Euroopa Kuldliiga mängudeks ERR Sport, 18.04.2018.
6. ↑  Viis saarlast Selveriga võrkpallitroonil Saarte Hääl arhiiv, 04.03,2014.
7. ↑   "Kaitseväkke minnes mõtlesin, et nüüd jääb asi pooleli," Õhtuleht, 10.04.2018.
8. ↑  Pärnu sai võrkpalli ühisliigas raske võidu ERR Sport athiiv, 17.12.2016.
9. ↑   Saaremaa palkas kaks noort võrkpallurit ERR Sport arhiiv, 22.06.2017.
10. ↑  Võrkpalli Balti liiga kuu parimaks valiti Saaremaa libero ERR Sport arhiiv, 02.03.2018.
11. ↑  Urmas Tali jätkab Saaremaa võrkpalliklubi treenerina ERR Sport, 18.05.2018.
12. ↑  Saaremaa VK tõi meeskonda Balti meistri ERR Sport, 07.06.2019.
13. ↑  Saaremaa libero: homme läheme niikuinii võitma! ERR Sport, 04.03.2020.
14. ↑  Võrkpallis jäävad täiskasvanute Eesti meistritiitlid sel aastal jagamata ERR Sport, 13.03.2020.
15. ↑   Allik leidis Saksamaal uue klubi, üks Kullerkann hakkab mängima Kreekas, teine Prantsusmaal, Raadik naasis Soome Eesti Võrkpalli Liit, 13.06.2021.
16. ↑  Nädal piiri taga: mitu koondislast lõpetas hooaja, Pajusalu tuli karikavõitjaks, Aganits, Raadik ja Kollo jõudsid poolfinaali Eesti Võrkpalli Liit, 28.03.2022.
17. ↑  Nädal piiri taga: Kollole Soomes pronks, Viiber ja Bratuhhina-Pitou jõudsid Prantsusmaal poolfinaali, Venno ja Teppan resultatiivsed Eesti Võrkpalli Liit, 19.04.2022.
18. ↑  Johan Vahter TalTech Volleyball Facebook, 22.09.2022.
19. ↑  Tartu Bigbank krooniti Aadu Luukase karika võitjaks ERR Sport, 17.12.2022.
20. ↑  Uskumatu mäng! Selver/TalTech alistas Tartu Bigbanki 3:2 ja krooniti esmakordselt Eesti meistriks! Eesti Võrkpalli Liit, 05.04.2023.

Välislingid
-----------

* Johan Vahter Volleybox
* Johan Vahter Eesti Võrkpalli Liit

Eesti koondise koosseisud

| * v
* r
Eesti – Euroopa Liiga 2021 – 3. koht  |
| --- |
| 

* 2 Vanker
* 3 Allik
* 4 Kreek (kapten)
* 7 Teppan
* 8 Tammearu
* 10 Maar
* 11 Venno
* 12 Kollo
* 13 Vahter
* 16 Viiber
* 17 Tammemaa
* 19 Aganits
* 21 Kaibald
* 24 Hurt
* Peatreener: Énard
* Abitreenerid: Geiler, Lüütsepp, A. Rikberg

 |

| * v
* r
Eesti – Euroopa meistrivõistlused 2023 – 20. koht |
| --- |
| 

* 1 Treial
* 2 Vanker
* 3 Allik
* 6 Juhkami
* 7 Teppan
* 8 Tammearu
* 9 Täht
* 10 Maar
* 11 Venno
* 13 Vahter
* 17 Tammemaa
* 19 Aganits (kapten)
* 22 M. Keel
* 30 Aru
* Peatreener: Rikberg
* Abitreenerid: A. Keel, Iecelnieks

 |